εδοξεν τηι βουληι και τωι δημωι βουλων τυννωνος ειπεν επειδη αδμητος ο προξενος χρειας πολλας και μεγαλας παρεσχηται τωι ιερωι και τωι δημωι τωι δηλιων και κοινηι και καθ ιδιαν αει τοις εντυνχανουσιν αυτωι των πολιτων ινα ουν και ο δημος ευχαριστος ων φαινηται οσοι τιμωσι το ιερον και ευεργετειν αυτους προειρηνται τυχηι αγαθηι δεδοχθαι τηι βουληι και τωι δημωι αναθειναι εικονας χαλκας δυο του προξενου αδμητου την μεν εις το ιερον την δε εις θεσσαλονικην και στησαι την μεν εις το ιερον παρα τον βωμον του διος του πολιεως και επιγραψαι επι την εικονα την επιγραφην τηνδε ο δημος ο δηλιων αδμητον βοκρου μακεδονα αρετης ενεκεν και ευσεβειας της περ[ι] το ιερον και ευνοιας της εις τον δημον τον δηλιων αποστειλαι δε και πρεσβευτην οστις αφικομενος εις θεσσαλονικην τα τε ψηφισματα αποδωσει κ[αι] αξιωσει τον δημον τον θεσσαλονικεων οντα φιλο[ν] και οικειον του δημου του δηλιων δουναι τοπον ως βελτιστον τηι τε αναθεσει του στεφανου και τηι εικονι τηι αδμητου ην ανε[τ]ιθη ο δημος την επιγραφην εχουσαν την αυτην ην και εν δηλωι και οτι ταυτα ποιησαντες ευχαρισστησουσιν τωι δημωι τωι δηλιων. κυνθιαδης τελεσωνος επεψηφισεν. πρεσβευτης ειρεθη βουλων τυννωνος.
Delos — 240-230 BC
 240-230 BC